เช้านี้มีเลือกออกเหมือนเลือดประจำเดือนค่ะ แต่ประจำเดือนเพิ่งหมดไปวันที่15 มีเพศสัมพันธ์วันที่16 และทานยาคุมฉุกเฉินวันที่17-18ตามเวลา12ชม.ค่ะ เลือดที่ออกมาสีเเดงไม่เข้มมาก และสีน้ำตาลเข้มค่ะ มีอาการปวดท้องน้อยเหมือนปวดดประจำเดือน แต่เบากว่าค่ะ อาการนี้จะท้องมั้ยคะ?
สวัสดีค่ะ หากได้ทานยาคุมฉุกเฉินไปในวันที่ 17 ม.ค. แล้ววันที่ 24 ม.ค. ได้มีเลือดออกมา เลือดดังกล่าวน่าจะเกิดจากผลของยาคุมฉุกเฉิน ไม่ใช่ประจำเดือน เพราะประจำเดือนเพิ่งมาไปไม่นาน ส่วนอาการปวดท้องน้อย ก็เป็นอาการที่สามารถพบร่วมขณะที่มีเลือดออกได้ส่วนประจำเดือนในรอบต่อไปนั้น ก็อาจมาช้ากว่าปกติ โดยอาจมาในช่วงวันที่ 24 ก.พ.ได้ค่ะส่วนการที่จะทราบว่ามีการตั้งครรภ์หรือไม่นั้น ก็อาจต้องลองตรวจหาการตั้งครรภ์หลังจากที่มเพศสัมพันธ์ไปแล้วประมาณ 2 สัปดาห์ค่ะหากจะมีเพศสัมพันธ์บ่อยๆ ก็ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ 58%-95% ค่ะ